Diari Oficial de la Generalitat Valenciana


Sumari del DOGV 8757, del 09-03-2020 (2020/1406)

Notificació de la sentència dictada en el procediment de mesures número 1435/2016.
----------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1406


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment de mesures número 1435/2016. [2020/1406]  
Enrique Valles Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramiten actuacions de guarda i custòdia número 1435/2016 a instàncies de Yolanda Sánchez Lianes, contra José Manuel García César, en les quals s'ha dictat sentència número 54/19 d'11.03.2019 la dispositiva de la qual és literalment:  
«Estime la demanda interposada pel procurador Ferrando Cuesta, en nom i representació de Yolanda Sánchez Lianes, i després de l'extinció de la unió de fet entre José Manuel García César i Yolanda Sánchez Lianes, dispose com a mesures que han de regir en relació al fill menor, les següents:  
1) L'atribució de la guarda i custòdia del fill menor a la mare Yolanda Sánchez Lianes. Li correspon a tots dos progenitors la titularitat de la pàtria potestat sobre el fill menor i correspon l'exercici exclusiu d'aquesta a la mare Yolanda Sánchez Lianes.  
2) Com a règim de visites a favor del pare José Manuel García César, i en relació al fill menor, s'estableix el següent: les vacances de Nadal es dividiran en dos períodes, un del 23 al 30 de desembre, tots dos inclusivament, i un altre del 31 de desembre al 7 de gener. Els anys parells el menor passarà el primer període amb el pare i el segon amb la mare, i en els anys imparells al contrari. Pel que fa a les vacances d'estiu, el menor estarà en companyia de cadascun dels progenitors la meitat de les vacances escolars i la mare triarà en els anys parells i el pare en els imparells.  
3) En concepte d'aliments per al fill menor, el pare José Manuel García César entregarà a la mare la quantitat mensual de cent cinquanta euros (150 euros ), dins dels cinc primers dies de cada mes, que haurà d'ingressar en el compte que designe la mare. Aquesta quantitat s'actualitzarà anualment sobre la base de l'IPC que establisca l'Institut Nacional d'Estadística o organisme que el substituïsca.  
  
Aquesta quantia per aliments serà exigible des de la data de presentació de la demanda.  
Respecte a les despeses extraordinàries, els progenitors hauran de pagar-les a mitges.  
4) No es realitza expressa imposició a costes processals».  
Contra aquesta sentència es pot interposar recurs d'apel·lació en el termini de vint dies des de la notificació, exposant-hi les al·legacions en què es base i es farà l'ingrés del depòsit i taxa previstos legalment.  
  
I perquè servisca de notificació de forma deguda a José Manuel García César, en parador ignorat, mitjançant aquesta publicació en el Diari Oficial de la Generalitat Valenciana, expedisc aquest edicte a Gandia, 13 de març de 2019.  
  
Gandia, 13 de març de 2019.- El lletrat de l'Administració de justícia: Enrique Valles Llorens.